
చెన్నై : ‘అమ్మ’ జయలలిత శాసనసభ నియోజకవర్గం ఆర్ కే నగర్ ఉప ఎన్నికలో తాను విజయం సాధిస్తానని అన్నాడీఎంకే బహిష్కృత నేత టీ టీ వీ దినకరన్ ధీమా వ్యక్తం చేశారు. అంతేకాకుండా అన్నాడీఎంకే ఎన్నికల గుర్తు ‘రెండు ఆకులు’ను కూడా తిరిగి సొంతం చేసుకుంటానని స్పష్టం చేశారు. తిరుపూరులో పార్టీ కార్యకర్తల సమావేశంలో ఆయన మాట్లాడారు.ఆర్ కే నగర్ (రాధాకృష్ణన్ నగర్) శాసనసభ నియోజకవర్గానికి ఉప ఎన్నిక వచ్చే నెల 21న, ఓట్ల లెక్కింపు వచ్చే నెల 24 జరుగుతాయి. గత డిసెంబరులో తమిళనాడు ముఖ్యమంత్రి ‘అమ్మ’ జయలలిత మరణించడంతో ఈ నియోజకవర్గానికి ఉప ఎన్నిక అవసరమైంది. ఎన్నికల సంఘం ‘రెండు ఆకులు’ గుర్తును ఈపీఎస్-ఓపీఎస్ ఆధ్వర్యంలోని చీలిక వర్గానికి కేటాయించిన సంగతి తెలిసిందే.

chennai : ‘amma’ jayalalita saasanasabha niyojakavargam ar kee nagar upa ennikalo taanu vijayam saadhistaanani annadienke bahishkruta netha t t v dinakaran dheema vyaktam chesaru. antekakunda annadienke ennikala gurtu ‘rendu aakulu’nu kuudaa tirigi sontam chesukuntanani spashtam chesaru. tirupurulo party kaaryakartala samavesamlo aayana matladaru.ar kee nagar (radhakrishnan nagar) saasanasabha niyojakavargaaniki upa ennika vache nela 21na, otla lekkimpu vache nela 24 jarugutaayi. gatha decemberulo tamilanadu mukhyamantri ‘amma’ jayalalita maraninchadamtho ee niyojakavargaaniki upa ennika avasaramaindi. ennikala sangham ‘rendu aakulu’ gurtunu eps-ops aadhvaryamloni cheelika vargaaniki ketayinchina sangati telisinde.